COBALT

Istorija

2015 m. Advokato Irmanto Norkaus ir partnerių kontora "Raidla Lejins & Norcous" pakeistas pavadinimas į Advokato Irmanto Norkaus ir partnerių kontora "COBALT".
2015 m.  advokatų kontoroms „Cobalt“ ir „Borenius“ susijungus, „Cobalt“ pagal teisininkų skaičių tapo didžiausia advokatų kontora Baltijos šalyse ir trečia–ketvirta pagal dydį Lietuvoje po kontorų „Ellex“ ir „Sorainen“.
2013 m. vieni įtakingiausių teisės paskaugų klientų gidų Europoje „Chambers Europe“ bei „Financial Times“ kartu su „Mergermarket“ pripažino „Raidla Lejins & Norcous” geriausia advokatų kontora Baltijos šalyse. „Raidla Lejin & Norcous“ buvo Ius Laboris narys. 
2013 m. „Raidla Lejins & Norcous“ „Financial Times“ ir „Mergermarket“ Europos įmonių susijungimų ir įsigijimų apdovanojimų kategorijoje pripažino geriausia teisine patarėja Baltijos šalyse. 
2013 m. vienas įtakingiausių Europoje teisės klientų gidų „Chambers Europe“ pripažino „Raidla Lejins & Norcous“ geriausia advokatų kontora Baltijos šalyse. 
2012 m. „Raidla Lejins & Norcous“ atidarė kontorą Minske, Baltarusijoje.
2012 m. dr. Rimantas Simaitis tapo kontoros partneriu ir  toliau vadovauja kontoros Ginčų sprendimo praktikos grupei.
2011 m. „The Financial Times“ ir „Mergermarket“ pripažino „Raidla Lejins & Norcous“ geriausia teisine patarėja Baltijos šalyse  (Legal Adviser of  the Year in the Baltics).
2009 m. įmonių susijungimų ir įsigijimų, konkurencijos, bankininkystės ir finansų teisės ekspertas Elijus Burgis prisijungė prie kontoros kartu su trijų profesionalų komanda ir tarpo kontoros partneriu. 
2008 m. advokatų kontoros „Norcous & Partners“, „Lejins, Torgans & Partners“ ir „Raidla & Partners“ konsolidavo veiklą Baltijos šalyse ir pasivadino vienu vardu „Raidla Lejins & Norcous“.
2008 m. vykusiuose apdovanojimuose tarptautinis advokatų kontorų gidas „PLC Which lawyer?“ pripažino Šiaurės Europos ir Baltijos šalių advokatų kontorų aljansą „Roschier Raidla“ geriausia advokatų kontora Šiaurės Europos kategorijoje. 
2006 m. tarptautinis advokatų kontorų gidas „PLC Which lawyer?“ įvertino kontorą kaip vieną pirmaujančių advokatų kontorų konkurencijos teisės srityje. 
2005 m. prie kontoros prisijungė intelektinės nuosavybės ir farmacijos teisės ekspertas Žilvinas Kvietkus, tapęs antruoju kontoros partneriu.
2004 m. „Norcous & Partners“ ir pirmaujančios kitų Šiaurės Europos šalių jurisdikcijų advokatų kontoros „Roschier“ (Suomija), „Lejins, Torgans & Partners“ (Latvija) ir „Raidla & Partners“ (Estija) susijungė į aljansą „Roscher Raidla“.
2001 m. advokatas Irmantas Norkus įkūrė advokatų kontorą „Norcous & Partners“.

Visuomeninė veikla

„Raidla Lejins & Norcous" yra Nacionalinės pažangos premijos rėmėjai ir patarėjai teisiniais klausimais.
Kontora įkūrė „Norcous Academia” – teisinį informacinį portalą, skirtą būsimiems ir esamiems jauniesiems teisininkams, ieškantiems informacijos bei planuojantiems savo karjerą.
„Raidla Lejins & Norcous" teikia paramą teisiniams ir kitiems akademiniams renginiams („Teisininkų Dienos“ (TeDi), VU Karjeros Dienos etc.).

Biuras

Plotas - daugiau nei 1 000 m². Biurą sudaro ažūrinių plastiškų kubų formos lankytojų zona (Priimamasis), pasitarimų kambariai ir konferencijų salės (puošti medinėmis dekoratyvinėmis skulptūromis, autorius Algis Kuzma), darbo kabinetai (iš medžio dulkių plokščių), skaitykla-biblioteka, virtuvė. Interjero architektai Rytis Mikulionis ir Toma Bačiulytė („Geriausias Metų interjeras“, apdovanojimą skyrė Lietuvos architektų sąjunga).
Adresas: Lvovo g. 25 („Verslo uostas“), LT-09320 Vilnius.